**KASSÁK KORTÁRS MŰVÉSZETI DÍJ 2025**

**I. PÁLYÁZÓI NYILATKOZAT**

1. Kijelentem, hogy a Kassák kortárs művészeti díj pályázati részvételi feltételeit megismertem, azokat elfogadom.
2. Kijelentem, hogy a pályázat során csak olyan pályaművet nyújtok be, amelyen harmadik személynek nem áll fenn olyan joga, amely a pályázat, illetve pályázati nyertesség esetén a kiállítás során történő felhasználási jogát bármilyen formában korlátozná vagy akadályozná. Szavatolom pályaművem jogtisztaságát.
3. Hozzájárulok, hogy a pályázat kiírója a Kassák kortárs művészeti díj népszerűsítésével kapcsolatban a pályaművet, valamint a pályaműről készült dokumentációt és reprodukciókat promóciós célra nyomtatott, illetve elektronikus formában korlátlan ideig térítésmentesen felhasználja a pályázó személyhez fűződő szerzői jogainak tiszteletben tartása mellett.

Kelt: ………………………………………

Név: ………………………………………

Aláírás:………………………………………

**II. ADATKEZELÉSI TÁJÉKOZTATÓ**

**A „KASSÁK KORTÁRS MŰVÉSZETI DÍJ 2025”**

**PÁLYÁZATI FELHÍVÁSRA JELENTKEZŐ**

**PÁLYÁZÓK RÉSZÉRE**

Jelen adatkezelési tájékoztató a Kassák kortárs művészeti díjra (a továbbiakban: KKMD) jelentkező természetes személyek személyes adatkezelésére vonatkozó tudnivalókat tartalmazza.

**Az adatkezelő megnevezése:**

Magyar Nemzeti Múzeum Közgyűjteményi Központ (a továbbiakban: MNMKK) Petőfi Irodalmi Múzeum

Székhely: 1053 Budapest, Károlyi u. 16.

**Kapcsolattartási adatok:**

E-mail: muzeuminf@pim.hu

Tel: +36 1/317-3611

**A kezelt személyes adatok köre:**

Név: ………………………………………

Születési dátum és hely: ………………………………………

Állampolgárság: ………………………………………

Állandó lakhely: ………………………………………

Művészeti terület / szakterület: ………………………………………

**Az adatkezelés jogalapja:**

Az MNMKK Petőfi Irodalmi Múzeum mint a KKMD társszervezője **jogos érdeke:** pályázati feltételek vizsgálata, zsűri döntéséhez szükséges információk beszerzése, kapcsolattartás, archiválás, a KKMD promóciója.

**Az adatkezelés célja:**

Név, születési hely, idő: természetes személy azonosítása.

Állandó lakhely, telefon, e-mail: kapcsolattartás a pályázati eljárás, illetve pályázati nyertesség esetén a kiállítás megvalósítása érdekében.

Művészeti terület/szakterület, szakmai önéletrajz, kiállítások és publikációk listája: pályázati feltételek fennállásának vizsgálata, a zsűri döntéséhez szükséges információk.

Fénykép, mozgókép- és hangfelvétel: a KKMD promóciója során a pályázat kiírója és alapítója a pályázókról készült fényképeket és videókat honlapjukon és közösségi oldalain közzétehetik (pim.hu; kassakmuzeum.hu, Facebook, Youtube).

**Az adatkezelés időtartama:**

Az Adatkezelő a fent megjelölt személyes adatokat a kiválasztási eljárás lefolytatásáig, a nyertes pályázó esetén a kiállítás megvalósítását követően a kiállítás fennállásáig kezeli. A szűkített listára került pályázók pályázatait, és annak keretében megadott személyes adatait az Adatkezelő intézménytörténeti dokumentálás érdekében gyűjteményében archiválja. Az archívumba került személyes adatokat az Adatkezelő az érintett tiltakozó nyilatkozatának kézhezvételéig tárolja. Az érintett tiltakozása esetén a személyes adatokat az Adatkezelő a tiltakozásról történő tudomásszerzést követően haladéktalanul megsemmisíti.

**Az adatkezelés módja:**

A pályaművek által tartalmazott adatokat az MNMKK Petőfi Irodalmi Múzeum a Múzeumi Dokumentációs Adattárában archiválja elektronikus formában. A Múzeumi Dokumentációs Adattárban tárolt adatok – az érintett tiltakozásának, fenntartásának hiányában – kutatható adatoknak minősülnek.

**Az érintett jogosult:**

* kérelmezni az adatkezelőtől a rá vonatkozó személyes adatokhoz való hozzáférést, az adatok helyesbítését, törlését vagy kezelésének korlátozását, tiltakozhat személyes adatai kezelése ellen;
* kérelmezni, hogy a rá vonatkozó, általa egy adatkezelő rendelkezésére bocsátott személyes adatokat tagolt, széles körben használt, géppel olvasható formátumban megkapja, továbbá jogosult arra, hogy ezeket az adatokat egy másik adatkezelőnek továbbítsa anélkül, hogy ezt akadályozná az az adatkezelő, amelynek a személyes adatokat a rendelkezésére bocsátotta;
* az adatkezeléshez adott hozzájárulását bármely időpontban történő visszavonni, amely nem érinti a visszavonás előtt a hozzájárulás alapján végrehajtott adatkezelés jogszerűségét.
* Az érintett a jogainak megsértése esetén az Adatkezelő ellen bírósághoz fordulhat, vagy kérheti a Nemzeti Adatvédelmi és Információszabadság Hatóság segítségét is. Jogorvoslati lehetőséggel, panasszal a Nemzeti Adatvédelmi és Információszabadság Hatóságnál lehet élni:

**Név:**Nemzeti Adatvédelmi és Információszabadság Hatóság

**Székhely:**1125 Budapest, Szilágyi Erzsébet fasor 22/C.

**Levelezési cím:**1530 Budapest, Pf. 5.

**Telefon:**1/391-1400

**Fax:** 1/391-1410

**Email:** ugyfelszolgalat@naih.hu

**Honlap:** [www.naih.hu](http://www.naih.hu/)

**Az adatvédelmi tájékoztató módosítása:**

Az adatkezelő – az érintettek írásbeli értesítésének kötelezettsége mellett - fenntartja a jogot, hogy jelen adatvédelmi tájékoztatót bármikor módosítsa.

**Az adatkezelés tekintetében irányadó jogszabályok:**

A jelen adatkezelési tájékoztató az információs önrendelkezési jogról és az információszabadságról szóló 2011. évi CXII. törvény (a továbbiakban: Infotv.) valamint az Európai Parlament és a Tanács 2016/679 Rendeletében („GDPR”) előírtakon alapul.

**Az adatkezelő adatvédelmi tisztviselője és elérhetősége:**

Dr. Bodonovits Regina igazgatóhelyettes

Tel: +36 1 317-3611/258

E-mail: adatvedelem@pim.hu

Levelezési cím: 1053 Budapest, Károlyi u. 16.

Az adatkezelési tájékoztatóban foglaltakat megértettem, személyes adataimat ezen információk birtokában bocsátottam az Adatkezelő rendelkezésére. Személyes adataim fentiek szerint történő kezeléséhez hozzájárulásomat adom.

Kelt: ………………………………………

Név: ………………………………………

Aláírás:………………………………………